title: Komisjoni rakendusmäärus (EL) 2019/849, 24. mai 2019, millega muudetakse rakendusmäärust (EL) 2017/1492 seoses lõhelaste söödas sisalduva kolekaltsiferooli (D3-vitamiini) maksimumsisaldusega (EMPs kohaldatav tekst)

text:
                  27.5.2019

                  ET

                  Euroopa Liidu Teataja

                  L 139/4

         KOMISJONI RAKENDUSMÄÄRUS (EL) 2019/849,
         24. mai 2019,
         millega muudetakse rakendusmäärust (EL) 2017/1492 seoses lõhelaste söödas sisalduva kolekaltsiferooli (D3-vitamiini) maksimumsisaldusega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 2,
         ning arvestades järgmist:

                     (1)

                     Komisjoni rakendusmäärusega (EL) 2017/1492 (2) on lubatud kasutada kolekaltsiferooli (D3-vitamiini) kõikide loomaliikide söödalisandina. Kõnealuses määruses on D3-vitamiini lubatud maksimumsisaldus kalade puhul 3 000 IU ühes kilogrammis täissöödas.

                     (2)

                     Norra Toiduohutusamet (NFSA) esitas uuringud, milles käsitleti D3-vitamiini ohutust kala ja tarbijate jaoks oluliselt suuremas koguses (60 000 IU ühes kilogrammis täissöödas) kui lubatud maksimumsisaldus.

                     (3)

                     Kontrolli eesmärgil tehtud piirnormide arvutamise tulemused võivad erinevaid ühikuid (mg või IU) kasutades anda lahknevaid väärtusi. Sel põhjusel tuleks lubades esitatud piirnormid kehtestada ainult rahvusvahelistes ühikutes.

                     (4)

                     NFSA esitatud andmete põhjal jõudis Euroopa Toiduohutusamet oma 25. jaanuari 2017. aasta (3) ja 29. novembri 2018. aasta (4) arvamustes järeldusele, et 60 000 IU D3-vitamiini ühes kilogrammis täissöödas on tarbijatele ja keskkonnale ohutu. Euroopa Toiduohutusamet jõudis ka järeldusele, et kavandatav sisaldus on lõhelastele ohutu. Muude kalade puhul puudusid piisavad andmed, mille põhjal saaks teha järelduse, et 60 000 IU D3-vitamiini ühes kilogrammis täissöödas on ohutu. Seepärast peaks luba hõlmama üksnes lõhelasi. Toiduohutusamet jõudis 13. novembri 2012. aasta arvamuses (5) ka järeldusele, et D3-vitamiin ei ole nahka ega silmi ärritav aine ega naha sensibilisaator. Teatavate D3-vitamiini formulatsioonide puhul on töötajatel oht D3-vitamiini suures koguses sisse hingata. Sissehingamisel on D3-vitamiin väga toksiline. Kokkupuude tolmuga on kahjulik söödalisandit käitlevatele inimestele. Kuna D3-vitamiini sisaldust on suurendatud, võib see mõjutada kasutajate ohutust ja seepärast leiab komisjon, et inimeste, eelkõige söödakäitlejate tervisele avalduva kahjuliku mõju vältimiseks tuleks võtta asjakohaseid kaitsemeetmeid.

                     (5)

                     Seepärast tuleks rakendusmääruse (EL) 2017/1492 lisa vastavalt muuta.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2017/1492 lisa asendatakse käesoleva määruse lisa tekstiga.

            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. mai 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Komisjoni 21. augusti 2017. aasta rakendusmäärus (EL) 2017/1492, milles käsitletakse loa andmist kolekaltsiferooli kasutamiseks kõikide loomaliikide söödalisandina (ELT L 216, 22.8.2017, lk 19).

            (3)  EFSA Journal 2017; 15(3):4713.

            (4)  EFSA Journal (2019); 17(1):5540.

            (5)  EFSA Journal (2012); 10(12):2968.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        kolekaltsiferooli (1) IU/kg täissöödas, mille niiskusesisaldus on 12 %

                           Kategooria: toitainelised lisandid. Funktsionaalrühm: vitamiinid, provitamiinid ja samalaadse toimega keemiliselt täpselt määratletud ained

                        3a671

                        —

                        „Kolekaltsiferool“ ehk „D3-vitamiin“

                           Söödalisandi koostis

                        Kolekaltsiferool

                           Toimeaine kirjeldus

                        Kolekaltsiferool
                        C27H44O
                        CASi number: 67–97-0
                        Keemilise sünteesiga toodetud kolekaltsiferool tahkisena ja vaiguna.
                        Puhtuse kriteeriumid:
                        vähemalt 80 % (kolekaltsiferool ja pre-kolekaltsiferooli) ja kuni 7 % tahhüsterooli.

                           Analüüsimeetod
                            (2)

                                    —

                                    D3-vitamiini määramiseks söödalisandis: kõrgefektiivne vedelikkromatograafia koos UV-kiirguse määramisega (HPLC-UV, 254 nm) – Euroopa farmakopöa meetod 01/2008:0574,0575,0598.

                                    —

                                    D3-vitamiini määramiseks eelsegus: kõrgefektiivne vedelikkromatograafia koos UV-kiirguse määramisega 265 nm juures (HPLC-UV) – VDLUFA 1997, Methodenbuch, Method 13.8.1.

                                    —

                                    D3-vitamiini määramiseks söödas:

                                                —

                                                kõrgefektiivne vedelikkromatograafia koos UV-kiirguse määramisega 265 nm juures (HPLC-UV) – VDLUFA 1997, Methodenbuch, Method 13.8.1 või

                                                —

                                                kõrgefektiivne pöördfaasiline vedelikkromatograafia koos UV-kiirguse määramisega 265 nm juures (RP-HPLC-UV), EN 12821.

                                    —

                                    D3-vitamiini määramiseks vees: kõrgefektiivne pöördfaasiline vedelikkromatograafia koos UV-kiirguse määramisega 265 nm juures (RP-HPLC-UV), EN 12821

                        Sead

                        —

                        —

                        2 000  IU

                                    1.

                                    D3-vitamiini võib turule lasta ja kasutada selle preparaadist koosneva söödalisandina.

                                    2.

                                    Söödalisand lisatakse söödale eelseguna.

                                    3.

                                    Söödalisandi ja eelsegu kasutusjuhistes märgitakse säilitus- ja stabiilsustingimused.

                                    4.

                                    25-hüdroksükolekaltsiferooli ja kolekaltsiferooli segu maksimumsisaldus ühes kilogrammis täissöödas:

                                                —

                                                ≤ 5 000  IU D3-vitamiini broilerkanade ja -kalkunite puhul,

                                                —

                                                ≤ 3 200  IU muude kodulindude puhul,

                                                —

                                                ≤ 2 000  IU sigade puhul.

                                    5.

                                    D2-vitamiini samaaegne kasutamine ei ole lubatud.

                                    6.

                                    Söödakäitlejad peavad söödalisandi ja eelsegude kasutajatele kehtestama kasutamise korra ja võtma asjakohased korralduslikud meetmed, et vältida D3-vitamiini sissehingamise väga kahjulikku mõju. Kui selline kasutamiskord ja sellised meetmed ei võimalda kõnealust väga kahjuliku mõjuga seotud riski kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit.

                        11. september 2027

                        Põrsaste piimaasendajad

                        —

                        —

                        10 000  IU

                        Veised

                        —

                        —

                        4 000  IU

                        Vasikate piimaasendajad

                        —

                        —

                        10 000  IU

                        Lambad

                        —

                        —

                        4 000  IU

                        Broilerkanad

                        —

                        —

                        5 000  IU

                        Kalkunid

                        —

                        —

                        5 000  IU

                        Muud kodulinnud

                        —

                        —

                        3 200  IU

                        Hobuslased

                        —

                        —

                        4 000  IU

                        Lõhelased

                        —

                        —

                        60 000  IU

                        Muud kalaliigid

                        —

                        —

                        3 000  IU

                        Muud loomaliigid

                        —

                        —

                        2 000  IU

               (1)  40 IU kolekaltsiferooli = 0,001 mg kolekaltsiferooli

               (2)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2019/850, 24. mai 2019, millega muudetakse 303. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

text:
                  27.5.2019

                  ET

                  Euroopa Liidu Teataja

                  L 139/8

         KOMISJONI RAKENDUSMÄÄRUS (EL) 2019/850,
         24. mai 2019,
         millega muudetakse 303. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 5,
         ning arvestades järgmist:

                     (1)

                     Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

                     (2)

                     21. mail 2019 otsustas ÜRO Julgeolekunõukogu sanktsioonide komitee kustutada ühe kande nende isikute, rühmituste ja üksuste loetelust, kelle suhtes tuleks kohaldada rahaliste vahendite ja majandusressursside külmutamist. Seega tuleks määruse (EÜ) nr 881/2002 I lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 881/2002 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. mai 2019

                  Komisjoni nimel

                  presidendi eest

                  välispoliitika vahendite talituse direktor

            (1)  EÜT L 139, 29.5.2002, lk 9.

            LISA
            Määruse (EÜ) nr 881/2002 I lisa muudetakse järgmiselt:
            pealkirja „Füüsilised isikud“ all kustutatakse järgmine kanne: „Mazen Salah Mohammed (teiste nimedega a) Mazen Ali Hussein, b) Issa Salah Muhamad). Sünnikuupäev: a) 1.1.1982, b) 1.1.1980. Sünnikoht: Bagdad, Iraak. Kodakondsus: Iraagi. Passi nr: Saksamaa reisidokument („Reiseausweis“) A 0144378 (tühistatud septembrist 2012). Aadress: 94051 Hauzenberg, Saksamaa. Artikli 2a lõike 4 punktis b osutatud kuupäev: 6.12.2005.“


title: Komisjoni rakendusmäärus (EL) 2019/772, 16. mai 2019, millega muudetakse määrust (EL) nr 1300/2014 seoses vara inventarinimestikuga, et teha kindlaks juurdepääsu tõkestavad asjaolud, teavitada kasutajaid, teha järelevalvet juurdepääsuvõimaluste tagamisel tehtud edusammude üle ja hinnata neid edusamme (EMPs kohaldatav tekst)

text:
                  27.5.2019

                  ET

                  Euroopa Liidu Teataja

                  LI 139/1

         KOMISJONI RAKENDUSMÄÄRUS (EL) 2019/772,
         16. mai 2019,
         millega muudetakse määrust (EL) nr 1300/2014 seoses vara inventarinimestikuga, et teha kindlaks juurdepääsu tõkestavad asjaolud, teavitada kasutajaid, teha järelevalvet juurdepääsuvõimaluste tagamisel tehtud edusammude üle ja hinnata neid edusamme
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. mai 2016. aasta direktiivi (EL) 2016/797 Euroopa Liidu raudteesüsteemi koostalitluse kohta, (1) eriti selle artikli 5 lõiget 11,
         ning arvestades järgmist:

                     (1)

                     Vastavalt komisjoni määruse (EL) nr 1300/2014 (2) artiklile 7 tuleb määruse (EL) nr 1300/2014 lisa 7. peatükki ajakohastada, et täpsustada vara inventarinimestiku üksikasju, sh andmete sisu, nende esitusviisi, talitluslikku ja tehnilist ülesehitust, kasutusviisi, andmesisestuse ja andmete kasutamise eeskirju ning enesehindamise eeskirju ja andmeesituse eest vastutava üksuse määramist.

                     (2)

                     Vastavalt Euroopa Parlamendi ja nõukogu määruse (EL) 2016/796 (3) artikli 5 lõikele 1 ja määruse (EL) nr 1300/2014 artikli 7 lõikele 2 moodustati töörühm, mille ülesanne oli koostada ettepanek võtta vastu soovitus vara inventarinimestiku jaoks kogutavate andmete miinimumstruktuuri ja sisu kohta, et teha kindlaks juurdepääsu tõkestavad asjaolud, teavitada kasutajaid ja hinnata juurdepääsuvõimaluste tagamisel tehtud edusamme. Töörühm sai oma töö valmis 2017. aasta mais ning seejärel koostas amet soovituse ERA-REC-128 määruse (EL) nr 1300/2014 muutmiseks.

                     (3)

                     Vara inventarinimestik on staatiline vahend, mis näitab olemasolevaid seadmeid, ning seega ei ole selle eesmärk anda teavet seadmete seisundi ja toimimise kohta.

                     (4)

                     Kui jaama või selle elemente täiustatakse või uuendatakse või tehakse muu töö, mis määruse (EL) nr 1300/2014 artikli 8 kohaselt on ette nähtud riikliku rakenduskavaga, tuleks koguda teavet jaama või selle elementidega seotud töö vastavuse kohta määrusele (EL) nr 1300/2014.

                     (5)

                     Käesoleva määrusega ette nähtud meetmed on kooskõlas direktiivi (EL) 2016/797 artikli 51 lõike 1 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määrust (EL) nr 1300/2014 muudetakse järgmiselt:

                        1)

                        artikli 7 järele lisatakse artikkel 7a:

                           „Artikkel 7a
                           Juurdepääsuandmete kogumine, haldamine ja vahetamine

                              1.   Üheksa kuu jooksul alates 16. juunist 2019 otsustab iga liikmesriik, millised üksused vastutavad juurdepääsuandmete kogumise, haldamise ja vahetamise eest.

                              2.   Liikmesriigid võivad paluda komisjonil tähtaega pikendada. Selline pikendamine peab olema erakorraline, nõuetekohaselt põhjendatud ja ajaliselt piiratud. Eelkõige peetakse seda põhjendatuks juhul, kui Euroopa Liidu Raudteeamet ei tee käesoleva määruse lisaga ette nähtud andmekogumisvahendit ja kasutusviise kättesaadavaks kahe kuu jooksul alates määruse jõustumisest ja need ei ole siis täielikult toimivad.

                              3.   Iga jaama jaoks peab olema juurdepääsuandmete kogumise, haldamise ja vahetamise eest vastutav üksus.

                              4.   Andmete kogumine ja muundamine tuleb lõpule viia 36 kuu jooksul alates käesoleva määruse jõustumisest.

                              5.   Ajani, mil komisjoni määruse (EL) nr 454/2011 (*1) I lisa punktides 7.2, 7.3 ja 7.4 kirjeldatud andmevahetusstruktuur muutub täielikult toimivaks, hõlmab juurdepääsuandmete vahetamine kõnealuste andmete edastamist Euroopa raudteejaamade juurdepääsetavuse andmebaasile (ERSAD), mida peab Euroopa Liidu Raudteeamet.

                           (*1)  Komisjoni 5. mai 2011. aasta määrus (EL) nr 454/2011 üleeuroopalise raudteesüsteemi allsüsteemi „reisijateveoteenuste telemaatilised rakendused“ koostalitluse tehnilise kirjelduse kohta (ELT L 123, 12.5.2011, lk 11).“;"

                        2)

                        lisa muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. mai 2019

                  Komisjoni nimel

                  president

               Jean-Claude JUNCKER

            (1)  ELT L 138, 26.5.2016, lk 44.

            (2)  Komisjoni 18. novembri 2014. aasta määrus (EL) nr 1300/2014, milles käsitletakse koostalitluse tehnilist kirjeldust seoses puuetega ja piiratud liikumisvõimega inimestele juurdepääsuvõimaluste tagamisega Euroopa Liidu raudteesüsteemis (ELT L 356, 12.12.2014, lk 110).

            (3)  Euroopa Parlamendi ja nõukogu 11. mai 2016. aasta määrus (EL) 2016/796, mis käsitleb Euroopa Liidu Raudteeametit ja millega tunnistatakse kehtetuks määrus (EÜ) nr 881/2004 (ELT L 138, 26.5.2016, lk 1).

            LISA
            Määruse (EL) nr 1300/2014 lisa muudetakse järgmiselt:

                        1)

                        2. peatüki punkti 2.3 esimese lause järele lisatakse järgmine lõik:
                        „Juurdepääsuandmed –

                        juurdepääsuandmed koosnevad reisirongijaamadele juurdepääsu andmetest, mida on vaja koguda, hallata ja vahetada, st reisirongijaamade näitajate ja seadmete kirjeldusest. Asjakohasel juhul on kõnealusele kirjeldusele lisatud teave jaama vastavuse kohta käesolevale KTK-le.“;

                        2)

                        7. peatüki punkti 7.2 alapunktile 7.2.1 lisatakse järgmised alapunktid:
                        „7.2.1.1.   Vara inventarinimestik – taristu

                        7.2.1.1.1.   Talitluslik ja tehniline ülesehitus
                        Vara inventarinimestiku funktsioonid on järgmised:

                                    1)

                                    juurdepääsu tõkestavate asjaolude kindlakstegemine;

                                    2)

                                    kasutajatele praktilise teabe andmine;

                                    3)

                                    järelevalve tegemine juurdepääsuvõimaluste tagamisel tehtud edusammude üle ja nende edusammude hindamine.

                              Juurdepääsuandmete vahetamiseks kasutatava süsteemi ülesehitus on ette nähtud määrusega (EL) nr 454/2011 (reisijateveo telemaatiliste rakenduste KTK).
                        Juurdepääsu andmete vormindamise ja vahetamise suhtes kohaldatakse järgmisi standardeid:

                                    1)

                                    CEN/TS 16614-1:2014 – Ühistransport. Võrgu ja sõiduplaanide infovahetus (NeTEx). Osa 1: Teabevahetusvorming ühistranspordivõrgu topoloogia puhul 2014-05-14

                                    2)

                                    EN 12896-1:2016 – Ühistransport. Võrdlusandmete mudel. Ühised mõisted (Transmodel)

                              Konkreetse kasutusotstarbe puhul kasutatakse konkreetset ühtlustatud Transmodeli profiili, mis on esitatud O liite viite nr 1 all.
                        7.2.1.1.2.   Juurdepääsuandmete sisestamise ja enesehindamise eeskirjad
                        Juurdepääsuandmete sisestamise ja enesehindamise eeskirjad on järgmised:

                                    1)

                                    üksused, kes koguvad varaga seotud juurdepääsuandmeid, ei pea olema sõltumatud nende varade igapäevasest haldamisest;

                                    2)

                                    juurdepääsuandmete esimese kogumise ajal võib pärast komisjoni rakendusmääruse (EL) 2019/772 (*1) jõustumist olla jaamade vastavuseks käesolevale KTK-le märgitud „hindamata“;

                                    3)

                                    kui jaama või selle elemente täiustatakse või uuendatakse või tehakse muu töö, mis on käesoleva KTK puhul ette nähtud riikliku rakenduskavaga, tuleb ajakohastada vastavaid juurdepääsuandmeid ja sh vajaduse korral vastavust käesolevale KTK-le;

                                    4)

                                    vastavust käesolevale KTK-le võib ajakohastada käesoleva KTK punkti 6.2.4 kohase vahesertifikaadi alusel;

                                    5)

                                    seadmete töökorda ei ole vaja inventeerida.

                              Komisjon teeb kättesaadavaks andmekogumisvahendi, mille kasutusviisi on kirjeldatud O liite viites nr 2 osutatud tehnilistes dokumentides.
                        Kui on olemas struktuursed andmed ja neid saab muundada ühtlustatud profiilile vastavaks, võib need andmed pärast muundamist edastada. Olemasolevate juurdepääsuandmete muundamise meetod ja sideprotokoll on esitatud O liite viites nr 3 osutatud tehnilistes dokumentides.
                        7.2.1.1.3.   Andmete kasutamise eeskirjad
                        ERSADi puhul:

                                    1)

                                    avalikkus pääseb andmetele ligi Euroopa Liidu Raudteeameti (ERA) hallatava avaliku veebisaidi kaudu;

                                    2)

                                    registreerunud ametiasutustel on võimalik otsida kõiki juurdepääsuandmeid, mis on asjaomase liikmesriigi jaoks asjakohased;

                                    3)

                                    komisjonil ja ametil on võimalik otsida kõiki juurdepääsuandmeid.

                              Ameti hallatavat ERSADi andmebaasi ei ühendata teiste andmebaasidega.
                        7.2.1.1.4.   Kasutajate tagasiside haldamise eeskirjad
                        Kasutajate tagasiside võib olla järgmises vormis:

                                    1)

                                    institutsionaalne tagasiside kasutajate ühendustelt, sh puudega inimesi esindavatelt organisatsioonidelt; võib kasutada olemasolevaid struktuure, kui need hõlmavad puudega ja piiratud liikumisvõimega inimeste esindusorganisatsioonide esindajaid ja kajastavad olukorda asjakohasel tasemel, mitte tingimata riiklikul tasemel. Kasutajate tagasiside andmise kord peab olema selline, mis võimaldab kõnealuste organisatsioonide osalemist võrdsetel alustel;

                                    2)

                                    üksikisikute tagasiside: veebisaidi külastajatele antakse võimalus anda teada konkreetse jaama juurdepääsuandmeid käsitlevast ebaõigest teabest ja neile saadetakse märkuse kättesaamise kohta kinnitus.

                              Andmete kogumise, haldamise ja vahetamise eest vastutav(ad) üksus(ed) võtab (võtavad) mõlemat liiki kasutajate tagasisidet nõuetekohaselt arvesse.

                           (*1)  Komisjoni 16. mai 2019. aasta rakendusmäärus (EL) 2019/772, millega muudetakse määrust (EL) nr 1300/2014 seoses vara inventarinimestikuga, et teha kindlaks juurdepääsu tõkestavad asjaolud, teavitada kasutajaid, teha järelevalvet juurdepääsuvõimaluste tagamisel tehtud edusammude üle ja hinnata neid edusamme (ELT L 139 I, 27.5.2019, lk 1).“;"

                        3)

                        lisatakse järgmine liide:

                              „O liide

                                 Tehniliste dokumentide loetelu

                                          Viide nr

                                          Nimetus

                                          1

                                          Jaamade kirjeldamiseks kasutatav konkreetne ühtlustatud profiil võrgu ja sõiduplaanide infovahetuse jaoks (NeTEx)

                                          2

                                          Andmekogumisvahendi kasutamise viisid

                                          3

                                          Olemasolevate juurdepääsuandmete muundamise meetod ja sh välisliidese ja sideprotokolli kirjeldus.

               (*1)  Komisjoni 16. mai 2019. aasta rakendusmäärus (EL) 2019/772, millega muudetakse määrust (EL) nr 1300/2014 seoses vara inventarinimestikuga, et teha kindlaks juurdepääsu tõkestavad asjaolud, teavitada kasutajaid, teha järelevalvet juurdepääsuvõimaluste tagamisel tehtud edusammude üle ja hinnata neid edusamme (ELT L 139 I, 27.5.2019, lk 1).“;“